De israelske færdselslove ligner meget dem vi kender hjemmefra. Alle skal bruge sele i bilen, børn skal benytte passende stol eller selepude, mobiltelefon skal være håndfri og man kører i den samme side af vejen som i Danmark. Hastighedsgrænserne ligner også vores egne, men er gerne tydeligt skiltet. Det er i øvrigt ikke usædvanligt at en gadelampe også er udstyret med fartmåler og kamera, så hold hastighedsgrænserne, ellers vil man hurtigt blive mødt af bøder. Alle biler skal have en gul refleksvest, som chaufføren skal bære hvis de stopper og stiger ud af bilen på en motorvej. Biludlejningen sørger for at udlejningsbiler i Israel har den nødvendige nødudrustning. Skulle der ske en ulykke, eller hvis man observerer andre køre galt, så er nummeret der ringes her 100. Skulle din bil være bugseret væk, så skal du ringe 106, så kan de hjælpe dig. Skulle du i øvrigt være involveret i en ulykke, med din udlejningsbil, så kontakt udlejningsfirmaet hurtigst muligt, så de også kan hjælpe.